Die SOS het ook die hoof van die departement en Lesufi versoek om die groep wat die oorhandiging behartig, toe te spreek. ŉ Verteenwoordiger van die onderwysdepartement het egter die kommentare ontvang.
Melanie Buys, hoof van stelsels by die SOS, het bygevoeg dat die witskrif vir onderwys van 1996 beklemtoon dat ouers en die gemeenskap ’n belangrike rol het in die opvoeding van hulle kinders en dat die staat se rol in ’n openbare skool tot die minimum beperk moet word.